**Eetu Päkkilä** (s. 3. lokakuuta 1999 Oulu) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä.

Ura
---

### Seuraura

Päkkilä on Oulun Kärppien kasvatti. Hän voitti kauden 2014–2015 päätteeksi C-nuorten SM-hopeaa. Kaudella 2014–2016 Päkkilä oli pudotuspeleissä seuran B-nuorten paras maalintekijä kolmella osumallaan. Hän voitti kauden päätteeksi B-nuorten Suomenmestaruuden. Kauden 2016–2017 päätteeksi Päkkilä voitti B-nuorten SM-pronssia. Hän pelasi osan kaudestaan myös Kärppien A-nuorissa.

Kaudella 2017–2018 Päkkilä oli tehoilla 23+17=40 Kärppien A-nuorten paras maalintekijä ja jakoi sisäisen pistepörssin toisen sijan Atte Karppisen kanssa edellään Aatu Luusuaniemi. Hän sijoittui alku- ja runkosarja yhteenlaskettuna koko A-nuorten SM-liigan maalipörssissä kahdeksanneksi. Päkkilä valittiin sarjan lokakuun 2017 kuukauden pelaajaksi. Hän voitti kauden päätteeksi A-nuorten SM-hopeaa. Päkkilä debytoi samalla kaudella myös Kärppien SM-liigajoukkueessa, jossa hän pelasi ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 8. maaliskuuta 2018 vieraissa Hämeenlinnan Pallokerhoa vastaan. Päkkilälle avautui paikka kokoonpanosta, kun runkosarjan voiton varmistanut Kärpät antoi hyökkääjistä huilivuoron sekä Julius Junttilalle, Ville Leskiselle, Saku Mäenalaselle, Mikael Ruohomaalle että Kristian Vesalaiselle. Hänet merkittiin heti joukkueen ykkösketjun vasempaan laitaan Nicklas Lasun ja Charles Bertrandin viereen. Päkkilä sai ottelussa jääaikaa lopulta 14.41 minuuttia ja hän keräsi teholukeman –1.

New Jersey Devils varasi Päkkilän seitsemännellä kierroksella 203. pelaajana NHL:n varaustilaisuudessa 2018. Kaudeksi 2018–2019 hänet nimettiin Kärppien A-nuorten varakapteeniksi. Päkkilä oli A-nuorten SM-liigan alkusarja ja runkosarja yhteenlaskettuna 38 osumallaan koko sarjan paras maalintekijä. Maalimäärä on Kärppien A-nuorten (alku- ja) runkosarjan kaikkien aikojen ennätys, joka oli aiemmin 37 maalia tehneiden Marko Lapinkosken (kaudella 1987–1988) ja Aku Kestilän (kaudella 2014–2015) hallussa. Päkkilän osumista 17 syntyi runkosarjassa, mikä oli sarjasta eniten. Hänet palkittiin runkosarjan päätteeksi Arto Javanainen -palkinnolla ja Päkkilä valittiin ensimmäiseen tähdistökentälliseen. Hän oli myös alkusarjassa ja runkosarjassa Kärppien paras pistemies Tuukka Tieksolan kanssa yhteensä 60 tehopisteellään. Päkkilä voitti kauden päätteeksi A-nuorten Suomenmestaruuden. Hän ei kuitenkaan pelannut kauden aikana otteluakaan Kärppien SM-liigajoukkueessa.

Kaudeksi 2019–2020 Päkkilä siirtyi 2+1-vuotisella SM-liigasopimuksella Tampereen Ilvekseen. Hän teki liigauransa avausmaalin uransa neljännessä ottelussaan, runkosarjan kolmannella kierroksella 18. syyskuuta 2019 Turun Palloseuraa vastaan. Kari Järvinen valitsi Päkkilän ottelun Alumnien tähtien kakkostähdeksi. Kaikkiaan hänen tulokaskautensa toi 39 runkosarjaottelussa tehot 6+5=11. Päkkilä pelasi ison osan kaudestaan myös lainalla Mestis-joukkue Kooveessa, jossa hän pelasi 18 runkosarjaottelua tehopistein 5+9=14. Kauden 2020–2021 Päkkilä pelasi kokonaan Ilveksessä tehden 49 runkosarjaottelussa tehot 5+12=17 ja viidessä playoff-ottelussa tehot 2+2=4. Hän jakoi pudotuspeleissä joukkueen sisäisen pistepörssin voiton Eemeli Suomen kanssa. Marraskuussa 2020 Päkkilä teki Ilveksen kanssa kolmivuotisen jatkosopimuksen.

Päkkilä teki kaudella 2021–2022 SM-liigan yhden kauden piste-ennätyksensä tehoilla 7+12=19, vaikkakin hänen roolinsa jäi verrattain pieneksi. Päkkilä voitti kauden päätteeksi SM-pronssia, kuten myös seuraavan kauden 2022–2023 päätteeksi. Kaudella 2023–2024 hän teki liigauransa ensimmäisen kypärätempun 9. helmikuuta 2024 vieraissa Pelicansia vastaan. Päkkilän kaksi jälkimmäistä osumaa syntyivät ylivoimalla. Taavi Vartiainen valitsi hänet ottelun Alumnien tähtien ykköstähdeksi.

### Maajoukkueura

Päkkilä on pelannut 15 nuorten maaottelua.

Muuta
-----

Päkkilä valmistui ylioppilaaksi Kastellin lukiosta keväällä 2019.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Kärpät | A-SM | 18 | 3 | 5 | 8 | 2 | 1 | 0 | 0 | 0 | 0 |
| 2017–2018 | Kärpät | A-SM | 48 | 23 | 17 | 40 | 6 | 11 | 3 | 5 | 8 | 0 |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2018–2019 | Kärpät **(A)** | A-SM | 52 | 38 | 22 | 60 | 4 | 11 | 3 | 2 | 5 | 2 | Ykköstähdistö |
| 2019–2020 | Ilves | SM-liiga | 39 | 6 | 5 | 11 | 2 | – | – | – | – | – |
|  | KOOVEE | Mestis | 18 | 5 | 9 | 14 | 2 | – | – | – | – | – |
| 2020–2021 | Ilves | SM-liiga | 49 | 5 | 12 | 17 | 4 | 5 | 2 | 2 | 4 | 0 |
| 2021–2022 | Ilves | SM-liiga | 51 | 7 | 12 | 19 | 4 | 8 | 0 | 3 | 3 | 0 |
| 2022–2023 | Ilves | SM-liiga | 54 | 9 | 9 | 18 | 8 | 12 | 1 | 3 | 4 | 2 |
| 2023–2024 | Ilves | SM-liiga | 53 | 10 | 5 | 15 | 4 | 5 | 0 | 1 | 1 | 4 |
| 6 kautta | yhteensä | SM-liiga | 247 | 37 | 43 | 80 | 22 | 30 | 3 | 9 | 12 | 6 |
| 1 kausi | yhteensä | Mestis | 18 | 5 | 9 | 14 | 2 | – | – | – | – | – |

Lähteet
-------

* Eetu Päkkilä The Internet Hockey Databasessa (englanniksi)
* Eetu Päkkilä Eurohockey-sivustolla (englanniksi)
* Eetu Päkkilä *Elite Prospects*. Everysport Media Group AB.  (englanniksi)

### Viitteet

1. 1 2  Onnittelut uran ensimmäisestä hattutempusta, Päkä! *facebook.com*.  9.2.2024. Ilves-Hockey Oy. Viitattu 9.2.2024.
2. 1 2 3 4 5 6 7  Eetu Päkkilä *Elite Prospects*. Everysport Media Group AB.  (englanniksi)
3. ↑  Elite Prospects - Kärpät U18 *eliteprospects.com*. Everysport Media Group AB. Viitattu 29.4.2019. (englanniksi)
4. ↑  Elite Prospects - Kärpät U20 *eliteprospects.com*. Everysport Media Group AB. Viitattu 29.4.2019. (englanniksi)
5. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 29.4.2019. (englanniksi)
6. ↑  Väänänen, Vesa-Ville: Kärpillä kehissä kaksi liigadebytanttia – "mikkokoskismainen" maalivahti ja nopea laitahyökkääjä *ls24.fi*.  8.3.2018. Marva Media Oy. Viitattu 13.6.2023.
7. ↑  Kokoonpanot *liiga.fi*.  8.3.2018. Jääkiekon SM-liiga Oy. Viitattu 8.3.2018.
8. ↑  Ottelutilastot *liiga.fi*.  8.3.2018. Jääkiekon SM-liiga Oy. Viitattu 8.3.2018.
9. ↑  Elite Prospects - All Time Regular Season Player Stats per Season for Kärpät U20 *eliteprospects.com*. Everysport Media Group AB. Viitattu 22.5.2019. (englanniksi)
10. ↑  Elite Prospects - Kärpät U20 *eliteprospects.com*. Everysport Media Group AB. Viitattu 29.4.2019. (englanniksi)
11. ↑  Seppä, Lassi: Ilves solmi sopimukset Aleksi Elorinteen ja kolmen nuoren lupauksen kanssa − Pohjois-Amerikan juniorisarjoista tulivoimaa *Jatkoaika.com*.  2.5.2019. Jatkoaika r.y. Viitattu 2.5.2019.
12. ↑  Ilves - TPS, 18.9.2019 *liiga.fi*.  18.9.2019. Jääkiekon SM-liiga Oy. Viitattu 18.9.2019.
13. ↑  Elite Prospects - Ilves *eliteprospects.com*. Everysport Media Group AB. Viitattu 11.5.2021. (englanniksi)
14. ↑  Seppä, Lassi: Eetu Päkkilä jatkaa Ilveksessä pitkällä sopimuksella − "Peli tulee kehittymään vielä valtavasti tulevina vuosina fysiikan vahvistumisen myötä" *Jatkoaika.com*.  26.11.2020. Jatkoaika r.y. Viitattu 26.11.2020.
15. ↑  Seppä, Lassi: Ilveksen pelaaja-arviot 2021−22: Onnistumiset jokaisella pelipaikalla toivat pronssimitalit pitkästä aikaa *Jatkoaika.com*.  10.5.2022. Jatkoaika r.y. Viitattu 3.6.2022.
16. ↑  Pelicans - Ilves, 9.2.2024 *liiga.fi*.  9.2.2024. Jääkiekon SM-liiga Oy. Viitattu 9.2.2024.
17. ↑  Kastellin lukio, Oulu *kaleva.fi*.  15.5.2019. Kaleva365 Oy. Viitattu 25.10.2019.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa